KOMISSION ASETUS (EY) N:o 1096/95,
annettu 15 päivänä toukokuuta 1995,
naudanliha-alan tukien ennakkovahvistusta koskevien hakemusten hyväksyttävyydestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 424/95 (2),
ottaa huomioon naudanliha-alan vientitukien myöntämistä koskevista yleisistä säännöistä ja niiden suuruuden vahvistamisperusteista 28 päivänä kesäkuuta 1968 annetun neuvoston asetuksen (ETY) N:o 885/68 (3), sellaisena kuin se on viimeksi muutettuna asetuksella (ETY) N:o 427/77 (4), ja erityisesti sen 5 artiklan 4 kohdan ensimmäisen alakohdan,
ottaa huomioon naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 4 päivänä syyskuuta 1980 annetun komission asetuksen (ETY) N:o 2377/80 (5), sellaisena kuin se on viimeksi muutettuna asetuksella (EY) N:o 1084/94 (6), ja erityisesti sen 8a artiklan 2 kohdan,
sekä katsoo, että
asetuksessa (ETY) N:o 2377/80 säädetään toimenpiteistä niiden ennakkovahvistustodistusten määrällisen rajoittamisen noudattamisen turvaamiseksi, joiden voimassaolo jatkuu komission asetuksen (EY) N:o 974/95 (7) mukaisesti 30 päivän kesäkuuta 1995 jälkeen, ja
9 päivästä 11 päivään toukokuuta 1995 jätettyjen tukien ennakkovahvistusta koskevien hakemusten määrä ylittää tavanomaisen myynnin määrän ja sen vuoksi olisi vahvistettava hyväksymisprosentti asetuksen (EY) N:o 974/95 nojalla haetuille määrille,
ON ANTANUT TÄMÄN ASETUKSEN:
1 artikla
Asetuksen (EY) N:o 974/95 1 artiklan nojalla 9 päivästä 11 päivään toukokuuta 1995 jätetyt tukien ennakkovahvistusta koskevat hakemukset hyväksytään soveltamalla niihin 76,84 %:n kerrointa.
2 artikla
Tämä asetus tulee voimaan 16 päivänä toukokuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä toukokuuta 1995.